text: فاعل الخير هنيه بالفرح و الشكر ديما....و فاعل الشر خليه فعله يرجع له غريمة
  اللي بغانا نبغوه على محبة الله نلموه....و اللي جفانا نجفوه هذاك هـَنِينَا مِنه
  الطير الطير ما ظنيته يطير من بعد ما والف
  خلى قفصي و عمر قفص الغير رماني في بحور خلاني تالف
  أحسن إلى الناس تستعبد قلوبهم
  صديقك إذا أردت أن تبقيه لا تأخذ منه و لا تعطيه
  اللي حبك ما بنى لك قصر و اللي كرهك ما حفر لك قبر
  اللي يحط رأسه في النخاله تنقبه الدجاج
  اللي زرع الشوك يحير في حصاده
  حيط الرمل لا تعليه يعلى و يرجع لساسه....ابن الغير لا تربيه يكبر و يرجع لناسه
  اللي حبك حبه أكثر واللي باعك لا تشتريه
  ولد الحمار لا تربيه لو كان تدهن زنوده....الرفس والعض فيه ذي هي عادة جدوده
  يا اللي تنادي قدام الباب نادي و كُن فاهم....ما يفسد بين الأحباب غير النساء و الدراهم
  من يآمْنـَك يا كحل الراس ما شينك بطبيعة....السن يضحك للسن و القلب فيه الخديعة
  نوصيك يا بن آدم لا تجعل روحك بلسانك....كون رجل حربي و عمل عينيك ميزانك
  يا صاحب كن صبّار اصبر على ما جرى لك....ارقد علَى الشوك عريان حتى يطلع نهارك